**УВАЖАЕМИ ЗЕМЕДЕЛСКИ СТОПАНИ,**

На 7 февруари 2020 г. стартира информационна кампания за Директни плащания 2020 г., организирана от Министерството на земеделието, храните и горите.

Във всички областни градове на страната ще се проведат срещи със земеделските стопани. На всяка от тях ще присъства представител на ръководството на МЗХГ и екип от експерти. Дискутираните теми ще бъдат свързани с новите моменти в условията по схемите за директни плащания и подаването на заявления. Ще се обсъждат предстоящите приеми по Програмата за развитие на селските райони през 2020 г., както и актуални въпроси по държавните помощи. Стопаните ще бъдат запознати с новите моменти в законодателството в сектор „Животновъдство“ и с преговорния процес на ниво ЕС за Общата селскостопанска политика след 2020 г.

**За област Перник информационната среща ще се проведе на 19.02.2020 г. от 11.00 часа в конферентната зала на хотел „Елит“, ул. „Св. Св. Кирил и Методи“ № 23**

**Срещата ще протече при следния**

**ДНЕВЕН РЕД**

1. Откриване – от заместник-министъра на земеделието, храните и горите г-жа Лозана Василева;
2. Директни плащания – Кампания 2020
* Нови моменти в условията по схемите за директни плащания;
* Подаване на заявления;
1. Предстоящи приеми по Програмата за развитие на селските райони през 2020 г.
* Инвестиционни мерки;
* Компенсаторни мерки;
1. Държавни помощи 2020 г. – актуално
2. Предстоящи приеми по Програмата за морско дело и рибарство през 2020 г. ;
3. Нови моменти в законодателството в сектор Животновъдство;
4. Обща селскостопанска политика след 2020 г.
* Актуално относно преговорния процес на ниво ЕС;
* Зелена архитектура;
* Статус на стратегическото планиране;
1. Дискусия по направените презентации;
2. Въпроси и отговори по отделни казуси;

Презентации по отделните теми ще бъдат представени от експертите от МЗХГ: г-жа Павлина Дамянова (Дирекция „Развитие на селските райони“); г-жа Елица Здравкова (Дирекция „Държавни помощи и регулации“); г-жа Аделина Стоянова (Дирекция „Директни плащания“).